**ИЗВОД ИЗ ЗАПИСНИКА СА ПЕТОГ САСТАНКА САВЕТА РОДИТЕЉА ШКОЛЕ ОДРЖАНОГ 28.06.2016.ГОДИНЕ СА ДНЕВНИМ РЕДОМ:**

1. Усвајање записника са претходне седнице
2. Извештај директора о дешавањима у раду Школе између две седнице Савета родитеља
3. Такмичења ученика, додела награда најбољим ученицима
4. Успех и дисциплина ученика на крају школске године
5. Извештај о изведеним ескурзијама и настави у природи
6. Усвајање плана и програма ескурзија и наставе у природи за наредну школску годину
7. Извештај о коришћењу средстава родитеља (ученички динар)
8. Извештај о спровођењу Развојног плана
9. Извештај о реализацији Програма заштите ученика од насиља
10. Предлози за побољшање функционисања Савета родитеља за наредну школску годину
11. Разно

Дневни ред је једногласно усвојен, уз измену редоследа тачака, да тачка 3.буде 1.

**Тачка 3.** Директор школе Божидар Стошић је похвалио наше ученике који су, и ове школске године, били изузетно успешни на такмичењима.Имали смо много представника на државном нивоу.Најуспешнији су награђени књигама, које им је уручио директор школе.

**Тачка 1.** Председник Савета родитеља Небојша Бошковић је прочитао записник са претходног састанка, који је једногласно усвојен.

**Тачка 2.** Директор школе Божидар Стошић је информисао Савет о раду школе између две седнице.Реализовани су сви планови и програми наставних и ваннаставних активности у 2. Тромесечју; школа је међу најбољима на завршном испиту; делегација школе је посетила школу „Иван Вазов“ из Видина поводом Дана школе; Ученички парламент је организовао хуманитарну акцију –прикупљена су новчана средства и подељена нашим ученицима који су остали без једног родитеља у току школске године; учествовали смо у пројекту МУП-а „Стоп-сви на спорт“.

**Тачка 4.** Директор школе Божидар Стошић је закључио да је успех ученика на крају школске године у границама очекиваног, просечна оцена је 4,73. Када се ради о дисциплини, 6 ученика има смањену оцену из владања због изречених васпитних мера.

**Тачка 5**. И тачка 6. Помоћник директора Небојша Пужић је прочитао извештаје о изведеним екскурзијама и настави у природи , као и предлоге за наредну школску годину:

**Екскурзије**

1.разред – Параћин-Грза-Лешје

2.разред – Врњачка Бања

3.разред – Београд - Зооврт

4.разред – Крагујевац – Топола – Опленац – Орашац

5.разред - Студеница – Копаоник – Ђавоља Варош

6.разред – Фрушка гора – Сремски Карловци – Нови Сад

7.разред – Гамзиград – Неготин – Ђердап – Источна Србија

8.разред – Љубостиња – Жича – Тара – Мећавник – Златибор – Сирогојно

**Настава у природи**

1.разред – Сокобања/Дивљана

2.разред –Копаоник, хотел „Сребрна лисица“

3.разред – Сокобања / Деспотовац, хотел „Ресава“

4.разред – Брзеће, хотел „Јуниор“

Савет Родитеља је једногласно усвојио предлог дестинација за екскурзије и наставу у природи у школској 2016/17.години.

**Тачка 7**. Родитељи су добили на увид извештај о утрошку ученичког динара. Директор школе Божидар Стошић је указао да је ученички динар врло значајан за школу, јер се тим средствима финансира хигијена, такмичења ученика, као и наставна средства.

**Тачка 8.** Педагог Јелена Божић је поднела извештај да је Развојни план успешно реализован. Настава је унепређена, остварен је велики број сати стручног усавршавања и одржан велики број угледних часова; велики број ученика је учествовао на такмичењима свих нивоа и постигао значајне резултате.

**Тачка 9.** Психолог школе Ана Тодоровић је поднела извештај о реализацији Програма заштите ученика од насиља, злостављања и занемаривања.Реализоване су предвиђене превентивне активности , а у случају дешавања насилног понашања интервентне активности.Током школске године је 31 ученик имао изречену васпитну меру и укључен у појачан васпитни рад.На крају школске године 6 ученика има смањену оцену из владања.

Родитељи су иницирали дискусију о потреби увођења приватног обезбеђења у школи.Закључено је да се та тема детаљније размотри на почетку следеће школске године.

**Тачка 10.** Директор школе Божидар Стошић је замолио родитеље да дају предлоге за побољшање функционицања Савета родитеља школе.